cyanic-selkie/wikianc huggingface dataset:
Ο Ρωμηός
Μεταξύ των θαυμαστών του ο Στρατήγης διατυπώνει την άποψή του για την επιτυχία και την απήχηση του Ρωμηού ως εξής: "Φασουλής και Περικλέτος! Ιδού οι δύο αθάνατοι εθνικοί τύποι, τους οποίους εδημιούργησεν εν τω "Ρωμηώ" του. Ξύλιναι πλαγγώνες, εις τας οποίας έδωκε σάρκας και αίμα η ψυχοδότειρα Μούσα του μάγου ποητού μας. Άλλα έθνη έχουσι μόνον ένα τοιούτο κωμικόν εθνικόν τύπον, τον Πουλτσινέλλαν ή τον Αρλεκίνον, η Ελλάς χάρις εις τον Σουρήν της έχει δύο. Η διαφορά δε μεταξύ Φασουλή και Αρλεκίνου αφ'ετέρου, είνε ότι τους μεν τελευταίους εδημιούργησεν ο λαός ολόκληρος και επί πολλούς αιώνας, εν ω τους πρώτους έπλασεν εντός δέκα ετών εις και μόνος, εις δημιουργός ποιητής, εμφυσήσας εις αυτούς τας σκέψεις, τας ιδέας, τα ελαττώματα ολοκλήρου του έθνους. Ιδού διατί ο "Ρωμηός", καίπερ εφημερίς, θα μείνη αθάνατος, αιώνιος, καίπερ διακωμωδών τα επίκαιρα μόνον της ημέρας γεγονότας, τας πολιτικάς ή κοινωνικάς actualites του έθνους.".
Ο Παλαμάς το 1888 υποστηρίζει ότι "...η ποίησις του Σουρή εμπνεομένη εκ της πραγματικότητας, αδιαφορούσα, καταφρονούσα, αν θέλετε, τας ηρωϊκάς αναμνήσεις του παρελθόντος, τρεφόμενη εκ της καθ'ημέραν ανασκοπήσεως των προσώπων και των πραγμάτων, μη απομονουμένη εις ρεμβασμούς και μελέτας, συγχεομένη προς τον όχλον, ταπεινουμένη, ανασκαλεύουσα εν τη κοπριά, αληθής σατυρική ποίησις ως ενεφανίσθη εν παντί χρόνων και τόπω".
Λίγο αργότερα όμως (1905) ο Ψυχάρης στη γνωστή κριτική μελέτη του στο Νουμά ασκεί ολομέτωπη επίθεση στον Σουρή και το έργο του και ιδιαίτερα στη στάση του στα σημαντικά ζητήματα της εποχής: "...Πως θέλεις ο ίδιος άνθρωπος να νοιώση τι σημασία μέσα του κρύβει ένας πόλεμος, ένα κίνημα επαναστατικό, ένα γλωσσικό ζήτημα; Το γλωσσικό το ζήτημα; Καλέ, δε βαριέσαι; Τι θα πη και που πέφτει;......Την ησυχία μας. Όσο κατάλαβε ο όχλος, κατάλαβε και ο Σουρής. Μα μήπως πάσκισε ποτέ του να καταλάβη την ποίηση ενός Παλαμά, ενός Πάλλη, ενός Εφταλιώτη; Ιδού λοιπόν άνθρωπος που έψαλε την εποχή του και που την εποχή του δεν την κατάλαβε. Είναι όμως γνώρισμα τουποιητή να καταλαβαίνη. Και δεν κατάλαβε ο Σουρής.".
Η στάση του Σουρή για αυτά τα σημαντικά ζητήματα καταγράφονται πάντως ακόμα και σε κείμενα θετικά προσκείμενων στο έργο του όπως ο Καλογερόπουλος διευθυντή της Πινακοθήκης:"Ο Σουρής, σφυγμομετρών την κοινή συνείδησιν, έλυσε και το γλωσσικόν ζήτημα, ακολουθήσας την μέσην οδόν. Δεν ηνείχετο υποερβολάς, και ιδίως του μαλλιαρούς. Έγραφε όπως ωμίλει και δι'αυτό ήρεσκεν εις όλους". .
Η έκδοση και η επιτυχία του Ρωμηού συνεχίστηκαν μέχρι και το Νοέμβριο του 1918 οπότε και μάλλον λόγω σοβαρής ασθένειας του Σουρή σταματάει, ενώ λίγους μήνες αργότερα, τον Αύγουστο του επόμενου έτους (1919) ο Σουρής έχοντας προσβληθεί από την Ισπανική γρίπη, πεθαίνει. Ακόμα και τότε ο Σουρής και ο Ρωμηός αντιμετωπίστηκαν με διαφορετική προσεγγίσεις. Κατά τον Καλογερόπουλο "Ο Γεώργιος Σουρής ήτο ο δημοφιλέστερος 'Ελληνας σατυρικός ποιητής. Ήτο η πραγματική εκπροσώπησις του Ρωμηού, τον οποίον απεικόνισε και απηθανάτησεν εις τους 35 τόμους της ομωνύμου εφημερίδος του.". Αντίθετα ο Ταγκόπουλος, διευθυντής του Νουμά συνεχίζοντας την κριτική του Ψυχάρη γράφει: " Αυτό είναι. Είδε και δεν κατάλαβε. Άλλο ζήτημα αν ήθελε και δεν μπορούσε ή αν μπορούσε και δεν τονε σύφερνε να καταλάβει. Λογαριασμός δικός του αυτός. Εμείς είδαμε μόνο πως δεν κατάλαβε τίποτα. Και τούτο γιατί ποτέ του δε δοκίμασε ή δεν μόρεσε να κρατήσει τα γκέμια της αφηνισμένης κοινής γνώμης, μα πάντα αφέθηκε να σέρνεται, δορυάλωτος, στο νικηφόρο άρμα της...".
Εξωτερικοί σύνδεσμοι
Κατηγορία:Ελληνικά περιοδικά Κατηγορία:Ελληνικά ιστορικά περιοδικά
Ίρις (οφθαλμού)
thumb|right|Μπλε ίριδα ματιού. Η ίρις, κοινώς ίριδα, ονομάζεται στην ανατομία του οφθαλμού το δισκοειδές διάτρητο διάφραγμα στην πρόσθια μοίρα του οφθαλμού που βρίσκεται μεταξύ του κερατοειδή χιτώνα και του φακού και στο μέσον της οποίας βρίσκεται το άνοιγμα της κόρης. Ο ρόλος της είναι να ρυθμίζει την ποσότητα του φωτός που μπαίνει στο μάτι και φτάνει στον αμφιβληστροειδή, συστελλόμενη όταν το φως είναι άφθονο και διαστελλόμενη όταν είναι λίγο, βοηθώντας έτσι την όραση και την αίσθηση βάθους. Αυτό είναι εφικτό λόγω του ότι η ίριδα αποτελείται από μυικό ιστό. Αποτελεί τμήμα του ραγοειδή χιτώνα του ματιού.
thumb|Ανοιχτή καστανή ίριδα ματιού. Η ίριδα μπορεί να έχει διάφορα χρώματα, όπως μαύρο, καφέ, γαλάζιο ή πράσινο. Σε μερικούς ανθρώπους η ίριδα του ενός ματιού έχει διαφορετικό χρώμα από του άλλου, μια κατάσταση που ονομάζεται ετεροχρωμία. Το χρώμα της ίριδας οφείλεται ουσιαστικά στην μελανίνη, την ουσία που χρωματίζει τα μαλλιά και το δέρμα. Στον αλμπινισμό, παθολογική κατάσταση κατά την οποία η μελανίνη εκλείπει από τον οργανισμό, η ίριδα έχει ένα κόκκινο-ροζ χρώμα.
Η όποια φλεγμονή της ίριδας που μπορεί να προέρχεται από ποικίλες αιτίες ονομάζεται «ιρίτις» (ή και «ιρίτιδα»). Σήμερα η Ιατρική οφθαλμολογική έχει φθάσει στο σημείο της διάγνωσης πολλών ασθενειών με ιριδοσκόπηση.
Η συστολή (μύση) και διαστολή (μυδρίαση) της κόρης είναι το πιο κλασικό και χειροπιαστό παράδειγμα της αλληλεπίδρασης νευρικού συστήματος και ερεθισμάτων στο ανθρώπινο σώμα. Η λειτουργία αυτή ρυθμίζεται μέσω της ισορροπίας ανάμεσα στο συμπαθητικό νευρικό σύστημα που νευρώνει το διαστολέα της κόρης και το παρασυμπαθητικό νευρικό σύστημα, που νευρώνει το σφιγκτήρα της κόρης που δρουν ανταγωνιστικά μεταξύ τους (η διαστολή της κόρης ελέγχεται από το συμπαθητικό, ενώ η συστολή από το παρασυμπαθητικό).
Σε κατάσταση ηρεμίας, η κόρη παρουσιάζει αδιάκοπα ανεπαίσθητες μεταβολές της διαμέτρου της (φυσιολογικός ίππος) λόγω της ανταγωνιστικής δράσης συμπαθητικού και παρασυμπαθητικού. Η μέση διάμετρός της είναι στον ενήλικο 3 έως 4 χιλιοστόμετρα, ελαττώνεται όταν η κόρη συστέλλεται (μύση) και αυξάνεται όταν διαστέλλεται (μυδρίαση). Η κόρη το καλοκαίρι είναι σε μύση, κατά τη λιποθυμία σε ελαφρά μυδρίαση, στην προθανάτια αγωνία σε μύση και αμέσως μετά τον θάνατο σε απότομη μυδρίαση.
Το διάφραγμα της ίριδας είναι πολύ χαρακτηριστικό σε πολλά ζώα όπως στις γάτες αλλά κυρίως στα φίδια όπου εξ αυτής και του σχήματος της κόρης (κάθετο ή οριζόντιο) διακρίνονται εύκολα τα ιοβόλα (αυτά που φέρουν δηλητήριο) από τα άγλυφα (μη δηλητηριώδη). Στην κατσίκα και άλλα μηρυκαστικά το άνοιγμα της ίριδας είναι οριζόντιο, επειδή κάτι τέτοιο βοηθά την όραση στο κάθετο επίπεδο.
Ιρις
Ίρις (ζωολογία)
Η Ίρις (Iris) είναι γένος από την τάξη Μαντώδη, και την οικογένεια Mantidae. Κατατάσσεται στα πτερωτά έντομα. Στην Ευρώπη συναντούμε δυο είδη, την Iris polystictica (Fischer de Waldheim 1846) και την Iris oratoria (Linnaeus 1758). Την τελευταία συναντούμε και στην Ελλάδα. Παγκοσμίως αναφέρονται 14 έιδη του γένους.
Οι ίριδες είναι από τα ωραιότερα του είδους, μικρά πράσινα ή κιτρινωπά ή φαιόχρωμα, μεγαλύτερα από τα κουνούπια, με οπίσθιες μάλλον πτέρυγες κοσμούμενες από τόξα που ιριδίζουν, κυανά, ιώδη κλπ, εξ ου και το όνομά τους.
Το ανάστημά τους είναι μέτριο και είναι αποκλειστικά εντομοφάγα. Ζουν κυρίως σε ξηρές τοποθεσίες.
Αναφορές
Κατηγορία:Μαντώδη
Επαρχία Μπαντιαγκαρά
Γεωγραφία
Η Επαρχία Μπαντιαγκαρά βρίσκεται κεντρικά του Μαλί και της Περιφέρειας Μοπτί. Συνορεύει στα βόρεια με την Επαρχία Ντουεντζά, στα δυτικά με την Επαρχία Μοπτί, στα νοτιοδυτικά με την Επαρχία Ντζεννέ, στα βορειοανατολικά με την Επαρχία Κορό, στα νοτιοανατολικά με την Επαρχία Μπανκάς και στα νότια με την Περιφέρεια Σεγκού.
Διαμερίσματα
Η Επαρχία Μπαντιαγκαρά διαιρείται σε 2΄1 διαμερίσματα:
Δείτε επίσης
ε μ
BBC Sport
Το BBC Sport είναι τμήμα του BBC North, θυγατρικής του BBC, το οποίο παρέχει κάλυψη και μετάδοση αθλητικών αγώνων για τις οπτικοακουστικές και διαδικτυακές υπηρεσίες του BBC. Το BBC κατέχει τα τηλεοπτικά και ραδιοφωνικά δικαιώματα εκπομπών, μεταδίδοντας πολλά αθλήματα του Ηνωμένου Βασιλείου ζωντανά με παράλληλο σχολιασμό διαφόρων εκπομπών του BBC Sport, όπως είναι το Match of the Day, το Test Match Special και το Ski Sunday.
Τα αποτελέσματα, η ανάλυση και η κάλυψη προστίθενται επίσης στην ιστοσελίδα του BBC Sport και μέσω της διαδραστικής τηλεοπτικής υπηρεσίας BBC Red Button. Το πρώτο πρόγραμμα που μετέδωσε ήταν οι Θερινοί Ολυμπιακοί αγώνες του 1988.
Τηλεοπτικά δικαιώματα
Ο σταθμός έχει τα τηλεοπτικά δικαιώματα από τις παρακάτω αθλητικές διοργανώσεις:
Ραδιοφωνικά δικαιώματα
Ο σταθμός έχει τα ραδιοφωνικά δικαιώματα από τις παρακάτω αθλητικές διοργανώσεις:
Εξωτερικοί σύνδεσμοι
Κατηγορία:British Broadcasting Corporation Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1988
Ελευθέρα βοσκή
μικρογραφία|250x250εσ|Κότες εκτρέφονται σε εξωτερικό χώρο Η ελευθέρα βοσκή υποδηλώνει μια μέθοδο κτηνοτροφίας στην οποία τα ζώα, για τουλάχιστον ένα μέρος της ημέρας, μπορούν να βοσκήσουν ελεύθερα σε εξωτερικούς χώρους, αντί να περιορίζονται σε ένα κλουβί για 24 ώρες κάθε μέρα. Σε πολλές φάρμες, η εξωτερική περιοχή είναι περιφραγμένη, γεγονός που τεχνικά το καθιστά περίβλημα. Ωστόσο, τα συστήματα ελευθέρας βοσκής προσφέρουν συνήθως την ευκαιρία για εκτεταμένη μετακίνηση και ηλιακό φως που αλλιώς εμποδίζεται από συστήματα εσωτερικών χώρων. Η ελευθέρα βοσκή μπορεί να ισχύει για το κρέας, τα αυγά ή την γαλακτοπαραγωγή.
Ο όρος χρησιμοποιείται σε δύο αισθήσεις που δεν αλληλεπικαλύπτονται εντελώς: ως περιγραφή των μεθόδων κτηνοτροφίας με επίκεντρο του αγρότη και ως καταναλωτοκεντρική περιγραφή αυτών. Υπάρχει μια δίαιτα όπου ο ασκούμενος τρώει μόνο κρέας από πηγές ελευθέρας βοσκής.
Σε πολλά βοσκοτόπια, τα ζώα ελευθέρας βοσκής επιτρέπεται να περιφέρονται χωρίς περιφράξεις, σε αντίθεση με τα περιφραγμένα βοσκοτόπια. Σε πολλές γεωργικές οικονομίες, τα ζώα ελευθέρας βοσκής είναι αρκετά συνηθισμένα.
Ιστορία
δεξιά|μικρογραφία|250x250εσ|Πάπιες ελευθέρας βοσκής στη [[Χαϊνάν της Κίνας]] Εάν κάποιος επιτρέπει στην "ελευθέρα βοσκή" να συμπεριλάβει την "εκτροφή", η ελευθέρα βοσκή ήταν μια τυπική μέθοδος εκτροφής τουλάχιστον μέχρι την ανάπτυξη του συρματοπλέγματος και σύρματος στην εκτροφή των κοτόπουλων. Η γενικά κακή κατανόηση της διατροφής και των ασθενειών πριν από τον εικοστό αιώνα κατέστησε δύσκολη την αύξηση πολλών ειδών κτηνοτροφικών ζώων χωρίς να τους δοθεί πρόσβαση σε διάφορα είδη διατροφής. Η εργασία της εκτροφής των ζώων και η μεταφορά όλων των ζωοτροφών σε αυτά ήταν απαγορευτική, όπως και για τα βοοειδή γαλακτοπαραγωγής.
Στην περίπτωση των πουλερικών, μέχρι τη δεκαετία του 1920 η βοσκή σε ανοιχτούς χώρους αποτελούσε το κυρίαρχο σύστημα εκτροφής, όμως η ανακάλυψη των βιταμινών Α και D επέτρεψε να διεξαχθεί σε εμπορική κλίμακα με επιτυχία την εκτροφή σε περιορισμένους χώρους. Πριν από αυτό, οι πράσινες ζωοτροφές και η ηλιοφάνεια (για τη βιταμίνη D) ήταν απαραίτητες για την παροχή της απαραίτητης περιεκτικότητας σε βιταμίνες. . Μερικά μεγάλα εμπορικά κοπάδια αναπαραγωγής εκτράφηκαν σε βοσκότοπους στη δεκαετία του 1950. Η διατροφική επιστήμη είχε ως αποτέλεσμα την αυξημένη χρήση του περιορισμού για πολλά είδη ζώων με τον ίδιο τρόπο
Παραπομπές
Κατηγορία:Κτηνοτροφία
Αγκοστίνο Βεσπούτσι
Μόνα Λίζα
μικρογραφία|Η σημείωση που γράφτηκε από τον Βεσπούτσι στο δεξί περιθώριο αναφέρεται σε ένα συγκεκριμένο απόσπασμα της επιστολής του Κικέρονα. Η ταυτότητα της νεαρής γυναίκας στη Μόνα Λίζα του Λεονάρντο ήταν δύσκολο να εξακριβωθεί λόγω της έλλειψης καθοριστικών σύγχρονων πηγών πληροφοριών για τον πίνακα. Αυτό άλλαξε με την ανακάλυψη ενός σχολίου που έγραψε ο Βεσπούτσι στο περιθώριο μιας έκδοσης 1477 του Epistulae ad Familiares του Κικέρονα, που τώρα βρίσκεται στη Βιβλιοθήκη του Πανεπιστημίου της Χαϊδελβέργης. Η ανακάλυψη έγινε από τον Δρ. Άρμιν Σλέχτερ το 2005 ενώ κατηγοριοποιούσε το βιβλίο για μια έκθεση αρχέτυπων στη βιβλιοθήκη.
Το μη συντομευμένο λατινικό κείμενο της σημείωσης έχει ως εξής: ''Apelles pictor. Ita Leonardus Vincius facit in omnibus suis picturis, ut enim caput Lise del Giocondo et Anne matris virginis. Videbimus, quid faciet de aula magni consilii, de qua re convenit iam cum vexillifero. 1503 octobris.'' (ελληνικά: «Απελλής ο ζωγράφος. Αυτός είναι ο τρόπος με τον οποίο ο Λεονάρντο ντα Βίντσι το κάνει με όλους τους πίνακες του, όπως, για παράδειγμα, με την εμφάνιση της Λίζα ντελ Τζοκόντο και της Άννας, της μητέρας της Παναγίας. Θα δούμε πώς θα το κάνει σχετικά με το μεγάλο σώμα του συμβουλίου, το πράγμα που μόλις συμφώνησε με τη γονφαλονιέρα. Οκτώβριος 1503.»)
Στο σχόλιο, ο Βεσπούτσι σημειώνει μια ομοιότητα του στυλ μεταξύ του Λεονάρντο και του διάσημου αρχαίου Έλληνα ζωγράφου Απελλή, στο ότι και οι δύο καλλιτέχνες θα έδιναν πρώτα το κεφάλι και τους ώμους των θεμάτων με εξαιρετική λεπτομέρεια πριν συνεχίσουν με τον υπόλοιπο πίνακα. Για παράδειγμα, ο Βεσπούτσι απαριθμεί το έργο του Λεονάρντο για το πορτρέτο της «Λίζα ντελ Τζοκόντο» και χρονολογεί το σχόλιό του «Οκτώβριος 1503». Η συμπερίληψη του ονόματος και της ημερομηνίας επέτρεψε την επικύρωση με μια μεταγενέστερη γνωστή (αλλά συχνά αναξιόπιστη) πηγή που δημοσιεύτηκε το 1550 και γράφτηκε από τον ιστορικό τέχνης Τζόρτζο Βαζάρι, ο οποίος δηλώνει ότι κατά τη διάρκεια αυτής της περιόδου ο Λεονάρντο είχε πάρει μια παραγγελία από τον Φραντσέσκο ντε Τζοκόντο για να ζωγραφίσει τη γυναίκα του, «Mona Lisa». Εδώ η Mona δεν προοριζόταν ως όνομα, αλλά ως συντομογραφία της Madonna, η ιταλική λογοτεχνική μορφή της Κυρίας.
Σημειώσεις
Κατηγορία:Σελίδες με πηγές CS1 στα Γερμανικά (de) Κατηγορία:Ιταλοί κληρικοί
Μητροπολίτης Μαυροβουνίου Ιωαννίκιος
Ο Ιωαννίκιος Β' (κατά κόσμον Γιόβαν Μίτσοβιτς, σερβικά κυριλλικά: Јован Мићовић γεννημένος στις 20 Απριλίου 1959), είναι επίσκοπος της Σερβικής Ορθόδοξης Εκκλησίας που υπηρετεί ως μητροπολίτης Μαυροβουνίου και  Παραθαλλασίας  και πρωτεύων της Σερβικής Ορθόδοξης Εκκλησίας στο Μαυροβούνιο από το Μάιο του 2021. Τον Οκτώβριο του 2020, μετά τον θάνατο του προκατόχου του μητροπολίτη Αμφιλοχίου, του οποίου υπήρξε πνευματικό τέκνο, είχε ορισθεί από την Ιερά Σύνοδο τοποτηρητής της ίδιας επισκοπής. Από το 1999 έως το 2021 υπηρέτησε ως επίσκοπος στην Επισκοπή Βουδίμλιε και Νίκσιτς.
Ζωή, εκπαίδευση και εκκλησιαστική διαδρομή
Ο Ιωαννίκιος γεννήθηκε το 1959 στο χωριό Βελίμλιε Μπανιάνι του Δήμου Νίκσιτς του Μαυροβουνίου, όπου ολοκλήρωσε τη δευτεροβάθμια εκπαίδευση. Αποφοίτησε από την Θεολογική Σχολή του Πανεπιστημίου του Βελιγραδίου το 1990 και στη συνέχεια ολοκλήρωσε τις σπουδές του στη Φιλοσοφική Σχολή του Πανεπιστημίου.
Στις 30 Οκτωβρίου 1990 εκάρη μοναχός στην Ιερά Μονή Τσέλιγια-Πίπερσκα (κοντά στην πρωτεύουσα του Μαυροβουνίου, Ποντγκόριτσα). Χειροτονήθηκε διάκονος στις 7 Φεβρουαρίου 1991 και πρεσβύτερος στις 17 Φεβρουαρίου 1991, αναλαμβάνοντας το ρόλο του ηγουμένου της μονής της Σαβίνας. Την 1η Σεπτεμβρίου 1991 εξελέγη ηγούμενος της Ιεράς Μονής Τσέτινιε και καθηγητής στο ανασχηματισμένο Σεμινάριο του Τσέτινιε.
Το 1995, προήχθη στην τάξη του πρωτοσυγκέλου και τοποθετήθηκε ως επιστάτης πρύτανης του Σεμιναρίου Τσέτινιε. Κατά τη διάρκεια της Συνόδου της Σερβικής Εκκλησίας τον Μάιο του 1999, τον εξέλεξε ως Επίσκοπο Βουδίμλιε και Νίκσιτς.
Στις 3 Ιουνίου 1999 χειροτονήθηκε στην Ιερά Μονή Τσέτινιε τιτουλάριος Επίσκοπος Βουδίμλιε, Βοηθός Επίσκοπος της Μητροπόλεως Μαυροβουνίου, από τον Πατριάρχη Σερβίας Παύλο, με τον τότε Μητροπολίτη Μαυροβουνίου Αμφιλόχιο και δώδεκα άλλους επισκόπους.
Στις 31 Μαΐου 2002 εξελέγη Επίσκοπος της νεοσύστατης Επισκοπής Βουδίμλιε και Νίκσιτς και στις 29 Μαΐου 2021 νέος Μητροπολίτης Μαυροβουνίου και Παραθαλασσίας.
Κυβέρνηση Κώστα Καραμανλή 2004
Η Κυβέρνηση του Κώστα Καραμανλή 2004 (Μάρτιος 2004 - Σεπτέμβριος 2007) σχηματίστηκε μετά τη νίκη του κόμματος της Νέας Δημοκρατίας στις βουλευτικές εκλογές του 2004.
Δημοφιλέστερο γεγονός της περιόδου είναι η τέλεση Ολυμπιακών Αγώνων της Αθήνας, γεγονός που έστρεψε τα διεθνή φώτα στην Ελλάδα, και τόνωσε την εθνική υπερηφάνεια.
Η θητεία της κυβέρνησης έληγε το Μάρτιο του 2008, αλλά ο πρωθυπουργός στις 17 Αυγούστου 2007 ζήτησε από τον Πρόεδρο της Δημοκρατίας Κάρολο Παπούλια τη διάλυση της Βουλής και τη διεξαγωγή πρόωρων εκλογών, επικαλούμενος ως εθνικό θέμα τις μεταρρυθμίσεις στην παιδεία, οικονομία και την κατάρτιση του προϋπολογισμού του 2008. Οι εκλογές έγιναν με τον νέο εκλογικό νόμο, τον 3231/2004, ή όπως είναι ευρύτερα γνωστός, τον νόμο Σκανδαλίδη. Το αποτέλεσμα των εκλογών της 16ης Σεπτεμβρίου ήταν η επανεκλογή της Νέας Δημοκρατίας ως πρώτο κόμμα και σχηματισμός της Κυβέρνησης Καραμανλή 2007.
Εσωτερική πολιτική
Το φθινόπωρο του 2004, ο τότε υπουργός οικονομικών Γιώργος Αλογοσκούφης προχώρησε σε δημοσιονομική απογραφή του 2003, όπως εξάλλου ήταν η δέσμευση της Νέας Δημοκρατίας κατά την προεκλογική της εκστρατεία. .
Η απογραφή αποκάλυψε αποκρύψεις δαπανών της προηγούμενης κυβέρνησης με αποτέλεσμα να αναθεωρηθούν τα ελλείμματα των προηγούμενων ετών προς τα πάνω. Το γεγονός αυτό οδήγησε σε μείωση της αξιοπιστίας της χώρας και σε τριετή επιτήρηση από την Ε.Ε.. Την ίδια χρονιά η Eurostat προχώρησε σε αναθεώρηση παλαιότερων ελλειμμάτων της Ελλάδας, από τα οποία προέκυπτε ότι η Ελλάδα δεν ικανοποιούσε ποτέ τα κριτήρια σύγκλισης του Μάαστριχτ αφού ακόμα και την κρίσιμη χρονιά του 1999 εξακολουθούσε να έχει έλλειμμα πάνω από 3%.
Την πενταετία 2003-2008 υπάρχει μια αύξηση δαπανών για μισθούς και συντάξεις κατά 28%, 46.7 δισ. το 2003 και 80 δισ. το 2008, και κατά 19.6% αυξήθηκε τη διετία 2008-2009 η κατά κεφαλήν δαπάνη ανά συνταξιούχο. Την τριετία 2004-2007 το χρέος ως ποσοστό του ΑΕΠ αυξάνεται, και το ίδιο το ΑΕΠ ταυτοχρόνως, ενώ σημειώνονται υψηλοί ρυθμοί ανάπτυξης με το εθνικό εισόδημα να αυξάνεται κατά 12-15 δισ. τον χρόνο. Το ΑΕΠ από 322.15 δις ευρώ το 2008, το υψηλότερο που κατεγράφη στα ελληνικά δεδομένα. Επίσης έγιναν 302.151 προσλήψεις στο δημόσιο. Το 2007 κατατέθηκε πρόταση για τη μεταρρύθμιση του εκπαιδευτικού συστήματος από την τότε «Υπουργό Εθνικής Παιδείας και Θρησκευμάτων», Μαριέττα Γιαννάκου που προκάλεσε κύμα αντιδράσεων. Μεταξύ αυτών περιελάμβανε την αξιολόγηση των ΑΕΙ, όριο σπουδών κ.ά., συγγραφή νέων εκπαιδευτικών πακέτων για την υποχρεωτική εκπαίδευση και το λύκειο που εισήχθησαν τις σχολικές χρονιές 2006-2007 και 2007-2008.
Εξωτερική πολιτική
Στις 15 Οκτωβρίου 2004 η Ελλάδα εξελέγη ως μη μόνιμο Μέλος του Συμβουλίου Ασφαλείας του ΟΗΕ για δυο χρόνια, του οποίου ανέλαβε την 1 Σεπτεμβρίου 2006 την περιοδική (μηνιαία) προεδρία (Υπουργός Εξωτερικών Ντόρα Μπακογιάννη).
Τον Απρίλιο του 2005 στη Σόφια, στη συνάντηση κορυφής των τριών ηγετών, του Ρώσου Προέδρου Βλαντιμίρ Πούτιν, του Βουλγάρου ομολόγου του Γκεόργκι Παρβάνοφ και του Έλληνα Πρωθυπουργού Κώστα Καραμανλή υπεγράφη μνημόνιο συνεργασίας για την κατασκευή του αγωγού Μπουργκάς-Αλεξανδρούπολη. Στις 4 Σεπτεμβρίου στην Αθήνα, αλλά και η μονογραφή του κειμένου της Διακρατικής Συμφωνίας, στο Μπουργκάς, στις 7 Φεβρουαρίου 2007, αποτέλεσαν σταθμούς για την πρόοδο του έργου. Επίσης, υπεγράφη η τριμερής συμφωνία μεταξύ Ρωσίας - Βουλγαρίας - Ελλάδας για την ίδρυση της εταιρίας Trans-Balkan Pipeline B.V. που είναι κύριος του έργου «Αγωγός Μπουργκάς - Αλεξανδρούπολη», καθώς και συμφωνίες για συνεργασίες στην κατασκευή του αγωγού South Stream.
Τον Απρίλιο του 2005 ο Πέτρος Μολυβιάτης, αλλά και ο ίδιος ο Κώστας Καραμανλής έστειλαν έξι επιστολές σε Ευρωπαίους ηγέτες και αξιωματούχους και στον πρόεδρο των ΗΠΑ, Τζορτζ Μπους, με τις οποίες πρότειναν την επίλυση του Μακεδονικού ονοματολογικού ζητήματος και την αποδοχή της ένταξης της χώρας στην ΕΕ με την υιοθέτηση μιας διπλής ονομασίας, χωρίς να γίνει κάποια αλλαγή του Συντάγματος της χώρας: η ονομασία "Δημοκρατία Μακεδονίας-Σκόπια" θα χρησιμοποιούνταν από τον ΟΗΕ, τα κράτη του οποίου ενθαρρύνονταν απλώς να τη χρησιμοποιούν, ενώ το συνταγματικό όνομα "Δημοκρατία της Μακεδονίας" θα συνέχιζε να βρίσκεται σε χρήση στο εσωτερικό της χώρας. Τον Απρίλιο του 2008 πραγματοποιήθηκε στο Βουκουρέστι της Ρουμανίας η μεγαλύτερη στην ιστορία της Βορειοατλαντικής Συμμαχίας, Σύνοδος Κορυφής του ΝΑΤΟ. Ανάμεσα στα θέματα που συζητήθηκαν ήταν η διεύρυνση της Συμμαχίας και, συνεπώς, η αίτηση της Πρώην Γιουγκοσλαβικής Δημοκρατίας της Μακεδονίας να ενταχθεί σε αυτήν. Παρά τις πιέσεις των Ηνωμένων Πολιτειών της Αμερικής, ο Έλληνας πρωθυπουργός Κώστας Καραμανλής στο επίσημο δείπνο εργασίας της πρώτης ημέρας της συνόδου, ξεκαθάρισε ότι η Ελλάδα δεν μπορεί να δεχθεί την ένταξη της ΠΓΔΜ στο ΝΑΤΟ από τη στιγμή που δεν έχει εξευρεθεί αμοιβαία αποδεκτή λύση στο ζήτημα του ονόματος.
Σύνθεση της Κυβέρνησης
Την ημέρα του σχηματισμού της νέας κυβέρνησης, μεταβλήθηκε η σειρά κατάταξης των Υπουργείων καθώς και οι τίτλοι ορισμένων, όπως αναγράφεται παρακάτω
Παραπομπές
2004 Κατηγορία:2004 Κατηγορία:2005 Κατηγορία:2006 Κατηγορία:2007
Τροία (σκάκι)
Η Τροία (Troy) είναι σκακιστική παραλλαγή εμπνευσμένη από τον Τρωικό πόλεμο. Οι στρατοί των Ελλήνων και των Τρώων δίνουν μάχη σε μια σκακιέρα με 91 εξαγωνικές κυψέλες. Το παιχνίδι αναπτύχθηκε το 1988 από το Fanaat games club της Ολλανδίας ως γαμήλιο δώρο σε δύο από τα εξέχοντα μέλη του.
Κανόνες
250px|μικρογραφία|δεξιά|upright=1.7|Παράταξη εκκίνησης. Όπως φαίνεται από την παράταξη εκκίνησης, ο κάθε παίκτης έχει 19 πεσσούς. Όπως και στο συμβατικό σκάκι, ένα κομμάτι συλλαμβάνει κάποιο άλλο καταλαμβάνοντας το κελί του. Ο σκοπός του παιχνιδιού είναι να επιτευχθεί το ματ στον αντίπαλο βασιλιά. Βασιλιάς των Ελλήνων είναι η Παλλάδα Αθηνά και βασιλιάς των το Τρώων ο Άρης. Οι Έλληνες έχουν την πρώτη κίνηση στην παρτίδα.
Πεσσοί
30px|Παλλάδα Αθηνά Παλλάδα Αθηνά 30px|Άρης Άρης
30px|Αχχιλέας Αχχιλέας 30px|Έκτωρ Έκτωρ
30px|Ήρωας Ήρωας Ελλήνων 30px|Ήρωας Ήρωας Τρώων
30px|Σπαρτιάτης Σπαρτιάτης 30px|Αμαζόνα Αμαζόνα
30px|Έλληνας Έλληνας 30px|Τρώας Τρώας
Εξωτερικοί σύνδεσμοι
Κατηγορία:Σκακιστικές παραλλαγές Κατηγορία:Επιτραπέζια παιχνίδια
Υπουργείο Ενέργειας, Εμπορίου και Βιομηχανίας (Κύπρος)
Το Υπουργείο Ενέργειας, Εμπορίου και Βιομηχανίας της Κύπρου δημιουργήθηκε στις 2 Ιανουαρίου 2019. Η έδρα του Υπουργείου Ενέργειας, Εμπορίου και Βιομηχανίας βρίσκεται στη Λευκωσία. Προηγουμένως υπήρχαν το Υπουργείο Εμπορίου και Βιομηχανίας (1960-1994), το Υπουργείο Εμπορίου, Βιομηχανίας και Τουρισμού (1994-2013)  και Υπουργείο Ενέργειας, Εμπορίου, Βιομηχανίας και Τουρισμού (2013-2018).
Αποστολή
Αποστολή του Υπουργείου Ενέργειας, Εμπορίου και Βιομηχανίας είναι η υλοποίηση της ολοκληρωμένης στρατηγικής μας για μετάβαση στην πράσινη οικονομία, μέσω του πολυδιάστατου σχεδιασμού μας για την πράσινη ενέργεια, για μια έξυπνη και περιβαλλοντικά φιλική βιομηχανία, για ενίσχυση του εμπορίου και των εξαγωγών μας και για βιώσιμη ανάπτυξη των υδρογονανθρακικών μας πόρων.
Οι πολιτικές μας για ενίσχυση της ανταγωνιστικότητας της χώρας, αλλά και τη σταδιακή μας μετάβαση στην πράσινη ανάπτυξη και την κυκλική οικονομία, βασίζονται στις ευρωπαϊκές αξίες και στρατηγικές, ιδιαίτερα την Πράσινη Συμφωνία της ΕΕ που προνοεί κλιματική ουδετερότητα μέχρι το 2050.
Υπηρεσία Βιομηχανίας και Τεχνολογίας
Η Υπηρεσία Βιομηχανίας και Τεχνολογίας επιδιώκει, μέσα από τις δράσεις της, την ενίσχυση του επιχειρηματικού περιβάλλοντος. Είναι, μεταξύ άλλων, η αρμόδια Υπηρεσία για τη διαμόρφωση του πλαισίου πολιτικής για τη βιομηχανία, αλλά και για την ετοιμασία των στοχευμένων Σχεδίων Χορηγιών που απευθύνονται σε πολίτες και σε επιχειρήσεις.
Υπηρεσία Ενέργειας
H Υπηρεσία Ενέργειας έχει ως αποστολή τη διαμόρφωση και την υλοποίηση της πολιτικής του κράτους στον τομέα της ενέργειας, με κύριους στρατηγικούς στόχους τη δημιουργία μιας βιώσιμης και ανταγωνιστικής αγοράς ενέργειας και την αξιοποίηση του εθνικού δυναμικού Εξοικονόμησης Ενέργειας και των εγχώριων Ανανεώσιμων Πηγών Ενέργειας.
Υπηρεσία Εμπορίου
Στόχος της Υπηρεσίας Εμπορίου είναι η αύξηση και διαφοροποίηση των εξαγωγών προϊόντων και υπηρεσιών, μέσω της δημιουργίας του κατάλληλου επιχειρηματικού κλίματος και δομής που θα βοηθήσουν τις κυπριακές επιχειρήσεις να ανταπεξέλθουν με επιτυχία στο νέο ανταγωνιστικό διεθνές περιβάλλον.
Υπηρεσία Προστασίας Καταναλωτή
Αποστολή της Υπηρεσίας Προστασίας Καταναλωτή είναι η διασφάλιση υψηλού επιπέδου προστασίας των καταναλωτών στην ελευθεροποιημένη, ανταγωνιστική αγορά. Βασικοί στόχοι της, η επαρκής προστασία της ασφάλειας και των οικονομικών συμφερόντων των καταναλωτών και η προώθηση της ανάπτυξης ενός θεσμικού πλαισίου που θα διασφαλίζει συνθήκες υγιούς ανταγωνισμού.
Τμήμα Εφόρου Εταιρειών
Σκοπός του Τμήματος Εφόρου Εταιρειών και Διανοητικής Ιδιοκτησίας είναι η υλοποίηση της κυβερνητικής πολιτικής σε θέματα που υποβοηθούν την ανάπτυξη της οικονομίας, καθώς και η δημιουργία και διατήρηση κατάλληλων συνθηκών για περαιτέρω δραστηριοποίηση του εμποροβιομηχανικού κόσμου, τόσο στην Κύπρο όσο και στο εξωτερικό. Το Τμήμα αποτελείται από δύο κλάδους, τον Κλάδο Εταιρειών και τον Κλάδο Διανοητικής Ιδιοκτησίας.
Τμήμα Αφερεγγυότητας
Το Τμήμα Αφερεγγυότητας συστάθηκε για να προάγει τη δεύτερη ευκαιρία σε πρόσωπα και βιώσιμες επιχειρήσεις που βρίσκονται σε οικονομική δυσχέρεια, έτσι ώστε να αποφεύγεται η πτώχευση και η εκκαθάριση. Κύριος στόχος είναι η στήριξη και η διατήρηση μιας εύρωστης οικονομίας.
Υπηρεσία Μέτρων και Σταθμών
Η Υπηρεσία Μέτρων και Σταθμών έχει ως βασική επιδίωξη τη διασφάλιση της ακρίβειας των μετρήσεων, τόσο σε επίπεδο των εμπορικών μετρήσεων όσο και σε επίπεδο επιστημονικών μετρήσεων. Μία από τις βασικές της δραστηριότητες είναι η επαλήθευση των ροομετρητών πρατηρίων υγρών καυσίμων.
Υπηρεσία Κυπριακής Χειροτεχνίας
Η Υπηρεσία Κυπριακής Χειροτεχνίας έχει σαν βασικό σκοπό τη διατήρηση και αναβίωση της λαϊκής τέχνης και την μακροπρόθεσμη ανάπτυξή της στη βάση των σημερινών δεδομένων.
Μονάδα Στρατηγικού Προγραμματισμού
Η Μονάδα Στρατηγικού Προγραμματισμού καθοδηγεί, εκπαιδεύει και συντονίζει τις Υπηρεσίες και Τμήματα του Υπουργείου, ως προς την ετοιμασία και υποβολή του Στρατηγικού Σχεδίου και του Προϋπολογισμού στη Βουλή των Αντιπροσώπων, ενώ, παράλληλα, παρακολουθεί, αξιολογεί και αναπροσαρμόζει τους στόχους και δραστηριότητες, για μέγιστη αποτελεσματικότητα και βέλτιστη αξιοποίηση των πόρων.
Κλιμάκιο Ευρωπαϊκών Θεμάτων
Το Κλιμάκιο Ευρωπαϊκών Θεμάτων είναι αρμόδιο για την οργάνωση και συντονισμό της ετοιμασίας/διαμόρφωσης των θέσεων πολιτικής σε όλα τα θέματα ΕΕ που άπτονται των αρμοδιοτήτων του Υπουργείου, καθώς και την παρακολούθηση και συντονισμό της εφαρμογής των νομοθετικών και άλλων εναρμονιστικών μηχανισμών, μέτρων και αποφάσεων.
Ζαχαρίου
Το ελληνικό επώνυμο Ζαχαρίου μπορεί να αναφέρεται σε κάποιο από τα παρακάτω πρόσωπα:
Υπουργείο Ενέργειας, Εμπορίου και Βιομηχανίας (Κύπρος)
Τομέας Διοίκησης
Ο Τομέας Διοίκησης έχει την ευθύνη για τον συντονισμό και προγραμματισμό θεμάτων που αφορούν στις Υπηρεσίες του Υπουργείου, στο Τμήμα Εφόρου Εταιρειών και στο Τμήμα Αφερεγγυότητας, καθώς και νομικών προσώπων δημοσίου δικαίου, κρατικών εταιρειών και άλλων οργανισμών που εμπίπτουν στις αρμοδιότητες ή εποπτεία του Υπουργείου.
Μονάδα Εσωτερικού Ελέγχου
Σκοπός της Μονάδας Εσωτερικού Ελέγχου είναι η υποστήριξη και έγκαιρη πληροφόρηση Υπουργού και Γενικού Διευθυντή, με την υποβολή εκθέσεων και την παροχή συμβουλών, οι οποίες στοχεύουν στην εύρυθμη, αποτελεσματική και αποδοτική λειτουργία του Υπουργείου.
Διατελέσαντες υπουργοί
390x390px|Παλαιότερο λογότυπο του Υπουργείου.|μικρογραφία Ο πίνακας που ακολουθεί παρουσιάζει όλους τους Υπουργούς Ενέργειας, Εμπορίου και Βιομηχανίας από την ίδρυση του υπουργείου έως σήμερα:
Παραπομπές
Ενεργειας, Εμποριου και Βιομηχανιας Κατηγορία:Υπουργείο Ενέργειας, Εμπορίου και Βιομηχανίας (Κύπρος) Κατηγορία:Υπουργεία Ενέργειας Κατηγορία:Υπουργεία Εμπορίου Κατηγορία:Υπουργεία Βιομηχανίας
Κατάλογος ποδοσφαιρικών σωματείων Ε.Π.Σ. Ευρυτανίας
Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Ευρυτανίας.
Σιδηρόνερο
Το Σιδηρόνερο  (πριν το 1927 Οσενίτσα ) είναι χωριό και πρώην κοινότητα στην Περιφερειακή Ενότητα Δράμας της Περιφέρειας Ανατολικής Μακεδονίας και Θράκης. Από το 2011 αποτελεί μέρος του Δήμου Δράμας, του οποίου αποτελεί δημοτική ενότητα.
Γενικά και ιστορικά στοιχεία
Η δημοτική ενότητα υποδιαιρείται σε δύο τοπικές κοινότητες (συστατικά χωριά παρατίθενται σε παρενθέσεις):
Κατά την απογραφή του 2011 ο πληθυσμός της δημοτικής ενότητας ήταν 412 κάτοικοι, εκ των οποίων 228 στο Σιδηρόνερο.
Στις 14 Ιουνίου του 1944 το Σιδηρόνερο έγινε πεδίο σύγκρουσης ανάμεσα στα βουλγαρικά στρατεύματα Κατοχής και τις αντάρτικες ομάδες του Αντών Τσαούς.
Παραπομπές
Κατηγορία:Δήμος Δράμας Κατηγορία:Μαρτυρικά χωριά και πόλεις της Ελλάδας Κατηγορία:Χωριά του νομού Δράμας
Βράτσα
Η Βράτσα (βουλγαρικά: Враца) είναι πόλη της βορειοδυτικής Βουλγαρίας, στους πρόποδες του Αίμου και πρωτεύουσα της ομώνυμης επαρχίας. Έχει πληθυσμό 60.692 κατοίκους (2012).
Η πόλη της Βράτσα είναι εμπορικό και βιοτεχνικό κέντρο και σιδηροδρομικός κόμβος. Διαθέτει βιομηχανίες κλωστοϋφαντουργίας, επεξεργασίας μετάλλων, χημικών και κεραμικών.
Όνομα
Το όνομα προέρχεται από τη γειτονική Διάβαση Βράτσα, από τη Σλαβική λέξη βράτα ("πύλη")+το Σλαβικό υποκοριστικό -ίτσα, "μικρή πύλη", μετάφραση του Λατινικού ονόματος '' Valve ("διπλή πόρτα").
Γεωγραφία
Η πόλη της Βράτσα είναι γραφική. Φωλιάζει στους πρόποδες του "Βράτσανσκι Μπαλκάν" (Ορος Βράτσα) με τον Ποταμό Λέβα να διασχίζει ήρεμα την πόλη με τεράστιους και φοβερούς βράχους να προβάλλουν πάνω από τις στέγες. Η πόλη απέχει 116 χλμ. από την πρωτεύουσα Σόφια.
Η περιοχή έχει ποικίλα και ελκυστικά φυσικά χαρακτηριστικά, που μαζί με τις ευκαιρίες αναψυχής προσφέρει μια ιδιαίτερη γοητεία του ανατολικού τμήματος της Βορειοδυτικής Βουλγαρίας. Αρκετά προστατευόμενα φυσικά αξιοθέατα και ιστορικά μνημεία βρίσκονται στην περιοχή του Κρατικού Δάσους της Βράτσα.
Κλίμα
Το κλίμα είναι υγρό ηπειρωτικό, όμοιο με εκείνο της Σόφιας. Η μέση ετήσια θερμοκρασία είναι περίπου 11 °C. Το κλίμα στην περιοχή αυτή έχει μέτριες θερμοκρασιακές διακυμάνσεις και επαρκείς βροχοπτώσεις καθ' όλη τη διάρκεια του έτους. Η υποκατηγορία της Κλιματικής ταξινόμησης Κέππεν για το κλίμα αυτό είναι "Θαλάσσιο Κλίμα Δυτικών Ακτών/Ωκεάνιο κλίμα".
Πληθυσμός
Ο αριθμός των κατοίκων της πόλης κορυφώθηκε την περίοδο 1990-1991, όταν ξεπέρασε τις 85.000. Το Φεβρουάριο του 2012 η πόλη είχε πληθυσμό 60.692 κατοίκους.
Εθνική σύνθεση
Σύμφωνα με τα στοιχεία της τελευταίας απογραφής του 2011 τα άτομα που δήλωσαν την εθνική τους ταυτότητα κατανέμονταν ως εξής : Σύνολο: 60.692
Ιστορία
Η Βράτσα είναι αρχαία πόλη, που ιδρύθηκε από τους αρχαίους Θράκες. Ονομαζόταν Valve ("πύλη φρουρίου") από τους Ρωμαίους, λόγω ενός στενού περάσματος όπου βρισκόταν η κεντρική πύλη του φρουρίου της πόλης. Σήμερα το πέρασμα αυτό είναι το σύμβολο της πόλης και φαίνεται στο θυρεό της.
Μετά την πτώση της Ρώμης η Βράτσα αποτέλεσε τμήμα της Ανατολικής Ρωμαϊκής Αυτοκρατορίας (Βυζάντιο). Στα τέλη του 6ου αιώνα μ.Χ. εποικίστηκε από Νοτιοσλαβικές φυλές, που προήλθαν από την Παννονία και τη Δακία, αλλά η πόλη παρέμενε υπό Βυζαντινό έλεγχο.
Τον 7ο αιώνα οι Βούλγαροι και οι Σλάβοι ίδρυσαν την Πρώτη Βουλγαρική Αυτοκρατορία και η Βράτσα αποτέλεσε τμήμα της. Η πόλη εξελίχθηκε σε σημαντικό στρατηγική θέση, λόγω της γειτνίασής του με τα σύνορα. Η Βράτσα έγινε διάσημη για την παραγωγή και το εμπόριο των αργυροχρυσοχόων της, τα υψηλής ποιότητας κεραμικά και τη στρατιωτική της σημασία.
Τον 8ο αιώνα ο Βουλγαρικός στρατός κατέλαβε τη Σόφια, πράγμα που οδήγησε στη μείωση της σημασίας της Βράτσα, λόγω της καλύτερης στρατηγικής θέσης της Σόφιας, της πιο αναπτυγμένης οικονομίας της και του μεγαλύτερου μεγέθους της. Αλλά η Bράτσα εξακολούθησε να είναι βασική κατά των επιθέσεων των Βυζαντινών, των Σέρβων και των Ούγγρων κατά το Μεσαίωνα.
Toυρισμός
Τα βουνά και τα δάση είναι κατάλληλα για την ανάπτυξη διαφόρων μορφών τουρισμού - κυνήγι και ψάρεμα, σκι, σπηλαιολογία, αιωροπτερισμό, φωτοτουρισμό κ.α. Υπάρχουν ευκαιρίες για διάφορες αθλητικές δραστηριότητες, όπως ορειβασία, ποδηλασία και για όσους τους αρέσει περισσότερο ο κίνδυνος αλεξίπτωτο πλαγιάς, καρτ, μοτοκρός κ.α.
Υπάρχουν επίσης δυνατότητες για ξεκούραση και ψυχαγωγία - πισίνες για παιδιά και ενήλικες, υδάτινους κύκλους, ντίσκο, μπαρ, εστιατόρια, άριστες ξενοδοχειακές εγκαταστάσεις και υπηρεσίες. για τους λάτρεις των χειμερινών σπορ λειτουργεί το τελεσιέζ του Σαλέ Παρσέβιτσα και οι πίστες του σκι είναι σε καλή κατάσταση.
Κλίμα
Η Βράτσα έχει υγρό υποτροπικό κλίμα με ηπειρωτικές επιδράσεις.
Σπήλαιο Λεντένικα
Το Λεντένικα είναι το σπήλαιο με τις περισσότερες επισκέψεις στη Βουλγαρία. Βρίσκεται στο τμήμα Στρεσέρσκι του Ορους Βράτσα. Η είσοδός του βρίσκεται σε υψόμετρο 830 μέτρων. Διαθέτει πληθώρα στοών και εντυπωσιακών καρστικών σχηματισμών, συμπεριλαμβανομένων σταλακτιτών και σταλαγμιτών. Το σπήλαιο έχει μήκος περίπου 300 μέτρα και περιλαμβάνει δέκα επί μέρους αίθουσες. Είναι ένα από τα 100 Τουριστικά Αξιοθέατα της Βουλγαρίας.
Φαράγγι Βράτσατα
Φαράγγι Βράτσατα - οι ψηλότεροι βράχοι στη Βουλγαρία (ύψος 400 μέτρα). Βρίσκεται στο Ορος Βράτσα. και είναι προσβάσιμο από την πόλη. Οι ασβεστόλιθοι του Κεντρικού Τοιχώματος του Βράτσατα και οι άλλοι βράχοι προσφέρουν πολλές ευκαιρίες για αναρρίχηση και ορειβασία με πάνω από 70 αλπικές διαδρομές, όλων των βαθμών δυσκολίας.
Καταρράκτης Σκάκλια
Ο υψηλότερος εποχιακός καταρράκτης στη Βουλγαρία - 141 μέτρα.
Επαρχιακό Ιστορικό Μουσείο
Περιλαμβάνει το Θησαυρό Ρόγκοζεν - το μεγαλύτερο Θρακικό θησαυρό, που ανακαλύφθηκε ποτέ στη Βουλγαρία. Το κύριο κτίριο του Μουσείου περιλαμβάνει πολλές συλλογές.
Μεταφορές
Η στρατηγική θέση της Βράτσα καθορίζεται από τις μεγάλες σιδηροδρομικές και οδικές αρτηρίες. Η γεωγραφική της θέση έγινε ακόμη σημαντικότερη μετά την κατασκευή της Γέφυρας Δούναβη 2 στην πόλη του Βίντιν (που προσφέρει την αμεσότερη χερσαία πρόσβαση από το λιμάνι της Θεσσαλονίκης και τη Σόφια προς τη Δυτική Ευρώπη).
Εξωτερικοί σύνδεσμοι
Κατηγορία:Πόλεις της Βουλγαρίας
Χιώτης
Με το όνομα Χιώτης χαρακτηρίζεται ο καταγόμενος από τη νήσο Χίο. Ως επώνυμο, μπορεί επιπλέον να αναφέρεται σε κάποιο από τα παρακάτω πρόσωπα:
Επαρχία Ντζεννέ
Η Επαρχία Ντζεννέ είναι μια επαρχία της Περιφέρειας Μοπτί, Μαλί. Έχει έκταση 4.563 τ.χλμ. και πληθυσμό 207.260 κατοίκων (2009). Πρωτεύουσα είναι η Ντζεννέ.
Γεωγραφία
Η Επαρχία Ντζεννέ βρίσκεται κεντρικά του Μαλί και νότια-κεντρικά της Περιφέρειας Μοπτί. Συνορεύει στα βόρεια με την Επαρχία Μοπτί, στα βορειοδυτικά με την Επαρχία Τενενκού, στα νότια, νοτιοδυτικά και νοτιοανατολικά με την Περιφέρεια Σεγκού και στα βορειοδυτικά με την Επαρχία Μπανκάς.
Διαμερίσματα
Η Επαρχία Ντζεννέ διαιρείται σε 12 διαμερίσματα:
Δείτε επίσης
ε μ
Στάδιο Πιερ Μωρουά
Το Γκραν Σταντ Λιλ-Μετροπόλ είναι ποδοσφαιρικό γήπεδο το οποίο βρίσκεται στη Βιλνέβ-ντ'Ασκ, σε κοντινή απόσταση της Λιλ, και του οποίου η ανέγερση ολοκληρώθηκε τον Ιούλιο του 2012. Επρόκειτο για το τελευταίο μεγάλο έργο του Πιέρ Μωρουά ως επικεφαλής της Μητροπολιτικής Περιοχής Λιλ (LMCU).
Πριν καν την κατασκευή του, επελέγη από τη Γαλλική Ομοσπονδία Ποδοσφαίρου (FFF) για να φιλοξενήσει αγώνες του Euro 2016, καθώς η Γαλλία επελέγη ως διοργανώτρια χώρα από την UEFA. Αφού πέρασε αρκετές σεζόν στο Σταντιόμ Λιλ Μετροπόλ, η Λιλ ΟΣΚ αγωνίζεται στο νεόδμητο αυτό γήπεδο από την έναρξη της αγωνιστικής σεζόν 2012-2013.
Καταβολές
Η ανέγερση ενός νέου γηπέδου στη Λιλ αποφασίστηκε έπειτα από την αποτυχία της ανακατασκευής του παλαιού Σταντ Γκραμονπρέ-Ζουρί, καθώς το Διοικητικό Εφετείο του Ντουαί, με τη σύμφωνη γνώμη του Συμβουλίου της Επικρατείας τον Δεκέμβριο του 2005 ακύρωσε τον Ιούλιο του 2005 την άδεια κατασκευής που είχε εκδώσει η Δήμαρχος της Λιλ, Μαρτίν Ωμπρί, η οποία είχε προηγουμένως εγκριθεί από το Διοικητικό Δικαστήριο της Λιλ, λόγω του καταφανούς λάθους που είχε γίνει με τη θετική γνωμοδότηση του Architecte des Bâtiments de France σε ένα σχέδιο το οποίο ήταν παράνομο λόγω του φωτεινού του σχεδιασμού, σε συνδυασμό με το σχήμα και το ύψος του, τα οποία έρχονταν σε πλήρη αντίθεση με το, ευρισκόμενο σε κοντινή απόσταση, Φρούριο της Λιλ, ενώ, ταυτόχρονα, παρέβαινε το άρθρο ND10 περί περιορισμού στο ύψος των κατασκευών.
Η κατασκευή και στη συνέχεια η εκμετάλλευση του γηπέδου για διάστημα 31 ετών πραγματοποιήθηκαν στα πλαίσια συνεργασίας δημοσίου-ιδιώτη. Στις 1 Φεβρουαρίου 2008, το συμβούλιο της LMCU επέλεξε το σχέδιο της Eiffage (αρχιτέκτονες Valode et Pistre σε συνεργασία με τον Πιέρ Φερέ) σε συνεργασία με τη Stadia Consulting Group (τότε θυγατρική της Colony Capital, η οποία εξαγοράστηκε στη πορεία από το Groupe Lagardère) για την εμπορική εκμετάλλευση, με τις Bouygues και Vinci να έχουν επίσης καταθέσει, η καθεμιά τους, πρόταση για την ανάληψη του έργου. Το συμβόλαιο υπεγράφη στις 15 Οκτωβρίου 2008, με την Eiffage να διαθέτει τότε βάση συμβολαίου 45 μήνες για να παραδώσει το γήπεδο, κάτι που σήμαινε το καλοκαίρι του 2012 (15 Ιουλίου 2012). Οι χωματουργικές και εργασίες καθαρισμού ξεκίνησαν στις 7 Ιουλίου 2009. Η άδεια κατασκευής υπεγράφη από τους δημάρχους της Λεζέν και της Βιλνέβ-ντ'Ασκ στις 17 Δεκεμβρίου 2009. Η πρόεδρος της Μητροπολιτικής Περιοχής της Λιλ, Μαρτίν Ωμπρί, έδωσε το πράσινο φως στις 26 Μαρτίου 2010 ώστε οι εργασίες θεμελίωσης του γηπέδου να ξεκινήσουν στις 29 Μαρτίου.
Ο θεμέλιος λίθος του Γκραν Σταντ τοποθετήθηκε συμβολικά στις 27 Σεπτεμβρίου 2010 από τον πρόεδρο της Eiffage, ενώ οι εργασίες ολοκληρώθηκαν εντός του προβλεπόμενου χρονοδιαγράμματος με προβάδισμα τεσσάρων ετών, πριν από τα εγκαίνια του γηπέδου στις 17 Αυγούστου 2012.
Ανέγερση του γηπέδου
thumb|Άποψη του εργοταξίου τον Σεπτέμβριο του 2010. thumb|Εργοτάξιο τον Μάρτιο του 2012.
Προσφυγές ενάντια στην άδεια κατασκευής
Μια προσφυγή ενάντια στην αναθεωρημένη έκδοση τοπικού πλάνου αστικοποίησης, η οποία είχε ψηφιστεί από τη Μητροπολιτική Περιοχή της Λιλ τον Οκτώβριο του 2007 ώστε να δώσει τη δυνατότητα ανέγερσης του γηπέδου, κατατέθηκε στο Διοικητικό Δικαστήριο της Λιλ τον Δεκέμβριο του 2007 από την οργάνωση «Les 2sous du grand stade». Προσφυγή η οποία έκτοτε απορρίφθηκε σε πρώτο βαθμό.
Μια άλλη προσφυγή κατατέθηκε στο Διοικητικό Δικαστήριο στα τέλη του 2008 από τον Ερίκ Νταρκ, ο οποίος είχε ήδη προκαλέσει τη δίκη του Πιέρ Μωρουά για ψευδή επαγγελματικά στοιχεία, και η οποία απορρίφθηκε από το Διοικητικό Δικαστήριο. Η πλευρά του ενάγοντος ισχυριζόταν ότι το περιεχόμενο του καλέσματος για προσφορές είχε τροποποιηθεί μερικές ημέρες πριν από την ψηφοφορία μέσω LMCU και ότι οι όροι της σύμβασης είχαν τροποποιηθεί χωρίς οι ανταγωνίστριες εταιρίες να μπορέσουν να συμμετάσχουν στη νέα αυτή διαδικασία, ενώ το κοινωνικό σύνολο δεν μπορούσε να συγκρίνει τα προσφερόμενα ποσά, καθώς πλέον δεν διέθετε παρά μόνο μία απόκριση στο κάλεσμά της για προσφορές με βάση το νέο σχεδιασμό (Eiffage). Ωστόσο, η επανεκκίνηση του συνόλου της διαδικασίας του διαγωνισμού προσφορών για την ανάληψη του έργου δεν ήταν αναγκαία για μια τροποποίηση η οποία θεωρείτο μικρής έκτασης.
Στις 25 Μαΐου 2010 κατά τις πρωινές ώρες της ημέρας, η Nord Eclair ενημέρωσε τους αναγνώστες της μέσω της επίσημης ιστοσελίδας της ότι ο κρατικός εισηγητής Λαβάιγ δεν είχε προωθήσει την έκθεση του Ερίκ Νταρκ, στο Διοικητικό Δικαστήριο της Λιλ. Το αίτημα ακύρωσης που είχε κατατεθεί από τον παλιό βουλευτή Λαμπερσατουά δεν έγινε αποδεκτό και, στις 14 Ιουνίου 2010, το Δικαστήριο της Λιλ απέρριψε την προσφυγή του Ερίκ Νταρκ. Ο τελευταίος δεν είχε πρόθεση να καταθέσει έφεση κατά της απόφασης αυτής, αλλά ανακοίνωσε την προετοιμασία μήνυσης κατά αγνώστου σε δικαστικό επίπεδο για το αδίκημα της ευνοιοκρατίας κατά την ανάθεση του έργου αυτού.
Αρκετές άλλες προσφυγές κατατέθηκαν σε βάρος της άδειας κατασκευής που εκδόθηκε από τις κοινότητες της Βιλνέβ-ντ'Ασκ και του Λεζέν στην εταιρεία Elisa. Δύο γειτονικά εμπορικά κέντρα (Centre Commercial V2 και Heron Parc) κατέθεσαν επίσης προσφυγές σε βάρος των δύο αρμοδίων δημοτικών αρχών. Από την πλευρά της, η οργάνωση « Les 2sous du grand stade » κατέθεσε, στις 18 Φεβρουαρίου 2010, προσφυγή για ακύρωση στο Διοικητικό Δικαστήριο της Λιλ η οποία παραμένει ακόμη υπό εξέταση.
Κόστος και χρηματοδότηση
Η κατασκευή του μεγάλου αυτού γηπέδου εκτιμάτο στα 324 εκατομμύρια ευρώ, εκ των οποίων τα 282 εκατομμύρια ευρώ για το γήπεδο και τους χώρους υπόγειας στάθμευσης και τα 42 εκατομμύρια για τους πρόσθετους χώρους (ξενώνας, χώροι εμπορικής χρήσης, εστίαση, παροχή υπηρεσιών, κτλ.).
Η κρατική χρηματοδότηση του σχεδίου αυτού και των υπόλοιπων αναγκαίων εργασιών έφτανε σε ένα μέγιστο ποσό της τάξεως των 613 εκατομμυρίων ευρώ για τη Μητροπολιτική Περιοχή της Λιλ (LMCU), ένα ποσό το οποίο ενδέχεται να μειωθεί αναλόγως με τη στήριξη του Κράτους και την προσέλευση στο γήπεδο. Η ανέγερση του γηπέδου θα χρηματοδοτηθεί από τη Μητροπολιτική Περιοχή της Λιλ μέσω ετησίου αντιτίμου ύψους 24,7 εκατομμυρίων ευρώ σε διάστημα 31 ετών με βάση ιδιωτικό συμφωνητικό. όμως στα πλαίσια της σύμβασης δημοσίου-ιδιώτη, η Eiffage θα καταβάλει ένα μέρος των εσόδων της από την εκμετάλλευση των χώρων, είτις το λιγότερο 5,9 εκατομμύρια ευρώ σε ετήσια βάση. Επίσης, ο ποδοσφαιρικός σύλλογος της Λιλ ΟΣΚ θα χρηματοδοτήσει τις εγκαταστάσεις με ένα ποσό της τάξης των 7,5 εκατομμυρίων σε ετήσια βάση καθώς και το Περιφερειακό Συμβούλιο του Νορ-Πα-ντε-Καλαί με οικονομική συνεισφορά ύψους 45 εκατομμυρίων ευρώ. Καθώς σε αυτή τη μείωση θα προβλέπονται και τα παραπάνω κέρδη, η LMCU θα χρηματοδοτήσει λοιπόν το σχέδιο με μέγιστο οικονομικό ποσό τα 14,2 εκατομμύρια ευρώ για διάρκεια 31 ετών, είτις 613 εκατομμύρια ευρώ συνυπολογιζόμενων των 173 εκατομμυρίων που ξοδεύτηκαν για την προσβασιμότητα στις γηπεδικές εγκαταστάσεις. Έπειτα από μια ενημέρωση στη μεταξύ τους σύμβαση με την LOSC τον Σεπτέμβριο του 2008, το κόστος αυτό μειώθηκε στα 10,5 εκατομμύρια ευρώ σε ετήσια βάση, κι έπειτα σε 7,2 εκατομμύρια ετησίως έπειτα από μια επαναδιαπραγμάτευση των οικονομικών όρων της συμφωνίας, με το οικονομικό κόστος να μειώνεται έπειτα από οικονομική κρίση.
Θεσπιάδες
Στην ελληνική μυθολογία με το συλλογικό όνομα Θεσπιάδες είναι γνωστές οι 50 θυγατέρες του ήρωα Θεσπίου της Βοιωτίας και της Μεγαμήδης ή διάφορων παλλακίδων του Θεσπίου.
Στάδιο Πιερ Μωρουά
Κόστος και χρηματοδότηση
Το τελικό κόστος του νέου γηπέδου - 324 εκατομμύρια ευρώ - ήταν τελικά 8,5 φορές υψηλότερο αυτού του σχεδίου ανακατασκευής του Σταντ Γκραμονπρέ-Ζουρί, το οποίο είχε εγκαταλειφθεί το 2006 (εκτιμάτο τότε στα 38 εκατομμύρια ευρώ).
Δόξα Τριλόφου Θεσσαλονίκης
Ο Αθλητικός Μορφωτικός Ποδοσφαιρικός Σύλλογος Τριλόφου Θεσσαλονίκης «η Δόξα» είναι Ελληνικός αθλητικός σύλλογος με έδρα τον Τρίλοφο Θεσσαλονίκης και δραστηριοποιείται σε ποδόσφαιρο και καλαθοσφαίριση. Επίσημο έτος ίδρυσής του είναι το 1953 και έχει χρώματα το κίτρινο και το μαύρο.
Στάδιο Πιερ Μωρουά
Κόστος και χρηματοδότηση
Ο Ζεράρ Κωντρόν, δήμαρχος της Βιλνέβ-ντ'Ασκ, και ο Ρενέ Φαντιερεντόνκ, δήμαρχος του Ρουμπαί αντιτέθηκαν στο σχέδιο λόγω του κόστους του.
Το οικονομικό κόστος προκάλεσε τις επιφυλάξεις της UDF και την αντίθεση των Πρασίνων και της οργάνωσης « Les 2sous du grand stade ».
Τον Σεπτέμβριο του 2011, έγινε λόγος για πρόσθετο κόστος της τάξεως των 96 εκατομμυρίων ευρώ για την ανέγερση του γηπέδου λόγω της υποχρεωτικής προσαρμογής του κτίσματος στα όσα υπαγόρευε αντισεισμικός νόμος του Οκτώβριο του 2010, είτις μετά την έναρξη των εργασιών κατασκευής του γηπέδου. Λόγω απουσίας συμφωνίας στο κομμάτι της καταβολής του συγκεκριμένου ποσού, οι εργασίες αυτές δεν ξεκίνησαν άμεσα, σε τέτοιο βαθμό μάλιστα ώστε να εκφράζονται φόβοι για μη-τήρηση του χρονοδιαγράμματος παράδοσης του έργου. Ωστόσο, μια λύση φάνηκε να βρίσκεται για σχετικά με τα αντισεισμικά μέτρα : LMCU και Eiffage κατέληξαν σε συμφωνία ώστε να συνεχίσουν τις εργασίες σε βάθος χρόνου, ανάλογα με το επείγον του πράγματος, και μετά την έναρξη της λειτουργίας του γηπέδου. Έμενε όμως να βρεθεί το ποιος θα πλήρωνε το οικονομικό τους κόστος, καθώς καμία από τις δύο πλευρές δεν φαινόταν πρόθυμη να χρηματοδοτήσει εργασίες οι οποίες δεν ήταν υποχρεωτικές (αλλά έντονα συνιστώμενες για ένα τέτοιο έργο), καθώς ο νέος νόμος περί πρόληψης για σεισμούς αφορούσε κτίρια και κατασκευές των οποίων η άδεια κατασκευής είχε κατατεθεί μετά την 1η Μαΐου 2011, ενώ αυτή του Γκραν Σταντ χρονολογούνταν από τις 17 Δεκεμβρίου 2009.
Παράδοση
Έπειτα από αρκετούς μήνες συζήτησης επί των φόβων καθυστέρησης στην παραλαβή του έργου, ο Πιέρ Μπερζέ, νέος γενικός διευθυντής της Eiffage επιβεβαίωσε εμπρός της γενικής συνέλευσης των μετόχων ότι το γήπεδο θα παραδιδόταν τον Αύγουστο του 2012, περίοδο κατά την οποία γινόταν η εκκίνηση της αγωνιστικής σεζόν 2012-13 του γαλλικού πρωταθλήματος : η Λιλ ΟΣΚ έδωσε λοιπόν την πρώτη της εντός έδρας αναμέτρηση για τη σεζόν στη νέα της έδρα στις 17 Αυγούστου 2012 απέναντι στην ΑΣ Νανσί-Λωρραίνη.
Ήταν, κατά την παράδοσή του, το τρίτο μεγαλύτερο γαλλικό γήπεδο μετά το Σταντ ντε Φρανς του Σαιν-Ντενί και το Σταντ Βελοντρόμ της Μασσαλίας.
Λειτουργία
Η διαχείριση του γηπέδου εξαρτάται από δύο φορείς :
Δόξα Τριλόφου Θεσσαλονίκης
Διατηρεί τμήμα ποδοσφαίρου ανδρών και τμήμα καλαθοσφαίρισης ανδρών, ενώ στο παρελθόν διέθετε και τμήμα ποδοσφαίρου γυναικών.
Στάδιο Πιερ Μωρουά
Εγκαταστάσεις και εξοπλισμός
thumb|Άλλη άποψη του γηπέδου τον Σεπτέμβριο του 2010. Με μέγιστη χωρητικότητα τις 50,186 ή 50157 θέσεις, το γήπεδο με σχήμα ημιδιαφανούς σκάφους που προτάθηκε από την Eiffage έχει μέγιστο ύψος τα 31 μέτρα. Καλύπτεται από κινούμενη οροφή που αποτελείται από δύο σκληρές ημισκεπές οι οποίες μπορούν να μετακινηθούν σε χρονικό διάστημα μισής ώρας. Ένα τμήμα του αγωνιστικού χώρου είναι μετακινούμενο ώστε να μπορεί να αφήσει χώρο για χώρο εκδηλώσεων ή άλλες αθλητικές δραστηριότητες προσφέροντας, ταυτόχρονα, έναν πρόσθετο αριθμό θέσεων της τάξεως των 6,500 με 30,000 θέσεων.
Δόξα Τριλόφου Θεσσαλονίκης
Τμήμα ποδοσφαίρου ανδρών
Το ανδρικό ποδοσφαιρικό τμήμα υφίσταται από το 1953 με την ίδρυση του συλλόγου. Το 1965 αναγνωρίστηκε επίσημα από την ΕΠΟ με Αριθμό Μητρώου 1152 και εντάχθηκε στην Ε.Π.Σ. Μακεδονίας ξεκινώντας την επίσημη αγωνιστική του δράση από το πρωτάθλημα Γ' κατηγορίας. Την τρέχουσα αγωνιστική περίοδο, 2022-23, αγωνίζεται στην Α' κατηγορία.
Στάδιο Πιερ Μωρουά
Εγκαταστάσεις και εξοπλισμός
Μετράει 4,965 ή 5,233 θέσεις VIP, 1,842 θέσεις σουϊτών, 448 θέσεις πρωτοκόλλου και 326 θέσεις Τύπου.